Københavns Adresseavis, 1766-03-25
Af de sidste ville vi anføre den Recitativ, som lægges Rygtet, i Munden: Det Navn, som Friderich fortiente, Det søde Navn af Landets hulde Fader, Af Undersaatters Lyst og Glæde, Og af den viseste Regent, Det Navn skal Sandhed selv paa dette Gravsted prente Med varig Skrift, som Tiden ikke skader, Og ingen Gift skal skade denne Prent. Hans Roes skal læses af den sidste Alder, Og selv den Slægt, som er tilstæde, Naar Steen og Grav og Verden falder, Skal see, at Jorden giemte Kuns Legemet af Frederich den Femte. Samt det sidste Chor, saa lydende: Naar have tørres ud, naar Bierge smuler bort, Naar Soele slukkes og naar Verdener forsvinder Da er det Tidens Verk, men Tiden er for kort, Vor Friderich, til Dig og Dine Æreminder. Udødelige Navn, ræk Ævigheden Hænder, Bliv stort hos Cimbrerne, og Norden prise dig. Til den syvstiernet Pol i fulde Flammer brænder. Da Konge, da bliv glemt, naar Norden, glemmer sig. Det Kongelige Liig, Himmelen og Liig=Dækkets Hiørner, bares som ved Udtagelsen af Slots=Capellet, og 12 Premier=Lieutenants, giørende Drabant Tieneste, ginge omkring det. Foran gik Hans Excellence Hr. Ober=Hoff=Marechallen, med Marechalls=Staven, og paa Siderne Ober=Jægermesteren og Stift Amtmand Knuth. Saasnart det Kongelige Liig saaledes var baaret Hans Majestæt forbi, traadde Ober=Hoff Marechallen frem, hvorpaa fulgte Hans Kongelige Majestæt Selv, hvis Slæb bares af Hans Excell. Hr. Geheime=Raad og Ober=Kammerherre von Reventlov, og Hans Kongelige Høyheds, Prinz Friderichs, af Hans Excell. Hr. Geheime Conference=Raad og Hoffmester Græve af Scheel, og derpaa den gandske Svite. J Capellet, hvor det Høye Liig blev hensat paa et Fløyels Dækken med Kroner broderet og SølvFrøndser, stode 12 Gueridoner med Lys som vare ombundne med Floer og Skildter. Ligeledes stode og paa Alteret tvende Lys, som vare ombundne med Floer og besatte med det Kongelige Vaaben. Strax efter saaledes fuldendet Bisættelse, begav Hans Kongelige Majestæt sig til sit Pallads i Roskilde, indtog det Middags Maaltid tillige med de dertil indbudne Fyrstelige Personer og Ministre, i alt 14 Personer, samt uddeelte allernaadigst de paa denne Liigbegjængelse slagne Medailler. De øvrige tilstæde værende bleve ogsaa beværtede ved adskillige Taffeler. Dessertet paa det bemeldte Kongelige Taffel i Roeskilde, forestillede et med Cypresser og vergis mein nicht bestrøet Feldt, paa hvis Midte en Ægyptisk af Pastillage giennembrudt Pyramide stod. J Prospecten af de fire Sider saae man den Høy salige Konges Stiftelser og Bygninger anbragte, som 1) Friderichs=Kirken i Frederichs=Staden, 2) den tydske Frederichs Kirke paa Christianshavn, 3) Frederichs=Hospitalet, og 4) Opfostringhuset. Ved Pyramiden var en liden Forhøyning, paa hvilken den Høysalige Konges Brystbillede saaes kronet med en Stierne eller Ævigheds=Krone. Neden omkring laae Tiden, allehaande Armaturer og Fahner, illigemaade Dyderne Prudentia & Constantia. Tiden holdt et Skildt hvori stod Coelo durat & Seclis. o. Den varer ved i Himlen og Tidernes Evighed. Paa begge Siderne saae man begge Kongerigerne Danmark og Norge i en traurig Stilling, hver ved sit Offer=Alter, hiin med denne Overskrift: Orato Animo Regiis: Kongen til Taknemmelighed. Denne med følgende Overskrift: Tibi in æternum Fidi; S. Vi ere dig til evig Tid troe. Paa hver Ende af Dessertet saae man 2de andre mindre Ægyptiske Pyramider, hvorimellem den Høysalige Konges Dyder ved emblematiske Sindbilleder vare udtrykte; Disse vare zirede med et Gallerie af Vaser og Figurer, og vare desforuden alle Provinz=Vaabnerne og andre Sindbilleder anbragte.